Product: Kies een product... 3d Printen ( inclusief 3d printer !!) Basis training Internet of Things Escape Room in de klas Excel Excel voor HR Managers Excel: Excel Basis Excel: Excel Expert Excel: Excel Gevorderd Excel: Excel basis of gevorderd Excel: Excel voor Financials Excel: Excel voor de HR professional Incompany Microsoft Teams LinkedIn Gevorderd LinkedIn training LinkedIn: LinkedIn maatwerk Maatwerk Microsoft Teams Microbit Training Microbit Training vervolg Microsoft Excel gevorderden Microsoft Excel gevorderden Microsoft Teams Microsoft Teams in de klas Minecraft in de klas Outlook PowerPoint Word: Word Basis Word: Word Gevorderd
LinkedIn: LinkedIn maatwerk ‘Hulle het vermoor en word net op die vingers getik’ | Netwerk24
Deur Alzane Narrain 21 Februarie 2019 21:17
“Hulle het drie kinders vermoor en word net op die vingers getik. Of beteken dié lewens niks?”
Só het ’n ontstoke Niklaas van der Ross (51) Donderdag gesê ná die vonnisoplegging van Embrose Thapelo Saul (35), Jean-rubeuh Holtzhauzen (23) en Lee-roy Pietersen (32) wat in ’n onwettige straatren in Bloemfontein drie tieners doodgery het.
Van links sit Lee-roy Pietersen, Embrose Thapelo Saul en Jean-rubeuh Holtzhauzen Donderdag in die beskuldigdebank.Foto: ALZANE NARRAIN
Landdros Johandi Gouws het Saul in die Bloemfonteinse landdroshof vir sy aandeel in die noodlottige ongeluk in Heidedal op die aand van 28 November 2015 op ’n aanklag van strafbare manslag drie jaar direkte tronkstraf opgelê en sy bestuurslisensie vir ses maande opgeskort.
Pietersen is op ’n aanklag van onbedagsame bestuur ’n boete van R10 000 of 60 maande tronkstraf opgelê, waarvan R5 000 of 30 dae tronkstraf in die geheel voorwaardelik vir 12 maande opgeskort is.
Gouws het Holtzhauzen op ’n aanklag dat hy aan ’n onwettige straatren deelgeneem het, ’n boete van R30 000 of 12 maande tronkstraf opgelê, waarvan R20 000 of agt maande tronkstraf in die geheel voorwaardelik vir vyf jaar opgeskort is.
Van der Ross het gesê die straf is te lig vir die daad wat hulle gepleeg het. “Hulle het Elgeno Veldman (16), Bradwill Fortuin (15) en Napo Makwa-Ferreira (18) vermoor. Hulle verdien om lewenslank in die tronk te sit.”
Fortuin, sy suster se kleinkind, het in sy arms gesterf.
“Dit is so onregverdig,” het Van der Ross met rou emosie in sy stem gesê.
Niklaas van der Ross Donderdag buite die Bloemfonteinse landdroshof. Foto: ALZANE NARRAIN
Gouws het voor vonnisoplegging gesê vonnisoplegging is die moeilikste deel van ’n verhoor. “Aan die een kant sal ’n beskuldigde altyd voel die straf is te swaar. Aan die ander kant voel die oorledenes se naasbestaandes die vonnis is te lig.”
Sy het gesê vaders en moeders, biologies en andersins, het hul kinders verloor. “Dit is ’n pynlike verlies wat nooit sal genees nie. Elke verjaardag is ’n herinnering aan hul kinders wat hulle aan die dood afgestaan het.”
Kapt. Paseka Mojake was die ondersoekbeampte.
Meer oor: Bloemfontein | Strafbare Manslag | Straatren
Man sterf in onwettige straatren